jkorsvik/nowiki_second_scrape_merged huggingface dataset:
Andreas Theodor Holm

Andreas Theodor Holm (født 24. april 1827 i Kristiansand, død 4. februar 1886 i Herefoss) var en norsk landhandler, ordfører og stortingsmann fra Kristiansand.
Holm var sønn til en skipper. I yngre år var han kontorist hos sorenskriveren i Herefoss. I 1852 kjøpte han sorenskrivergærden på Nes i Herefoss, der han siden drev landhandel. Holm var ordfører i Herefoss fra 1858 til 1885. I tillegg hadde han en mengde kommunale verv. Han var også amtsrevisor i mange år.
Holm representerte Nedenes amt på Stortinget fra 1874 til 1885. Både i 1883 og 1885 var han permittert, henholdsvis fra 29. mars og 14. mars, begge ganger på grunn av sykdom. Hele sin stortingstid var han medlem av veikomiteen. Fra 1880 var han også medlem av Lagtinget.
Vinteren 1886 døde han i hjemmet sitt i Herefoss.


== Referanser ==


== Kilder ==
Tallak Lindstøl: Stortinget og Statsraadet 1814-1914. Kristiania 1914
Biografisk informasjon om    Andreas Theodor Holm   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Andreas Holm hos Norsk senter for forskningsdata
Record

En record (også kalt en struktur, en strukt eller sammensatte data) er innen programmeringsspråk en grunnleggende datastruktur.
En record er en samling med felter, muligens med ulike datatyper, typisk i et fastsatt antall og sekvens. Feltene kan også kalles medlemmer, spesielt innenfor objektorientert programmering, eller elementer, selv om dette kan feileaktig forveksles med elementene i en samling. En tupel kan, avhengig av konvensjonene til det spesifikke programmeringsspråket, betraktes som en record.


== Andre betydninger ==
Innen databaser kan «record» vise til en enkelt rad, eller eventuelt én oppføring bestående av flere rader.


== Referanser ==
Kehinde Wiley

Kehinde Wiley (født 1977 i Los Angeles) er en Ny York-basert portrettmaler som er kjent for sine naturalistiske malerier av afroamerikanere i klassiske positurer. Foruten venetianske klassiske malere, er han inspirert av fransk rokokkomaleri, islamsk arkitektur, afrikansk tekstildesign, samtidsmote og urban hip-hopkultur.Wiley er utdannet ved San Francisco Art Institute og Yale University School of Art.


== Referanser ==


== Eksterne lenker ==
(en) Offisielt nettsted 
(en) Kehinde Wiley – kategori av bilder, video eller lyd på Commons 
(en) Kehinde Wiley på Internet Movie Database 
(en) Kehinde Wiley hos The Movie Database 
(en) Kehinde Wiley på Discogs 
(en) Kehinde Wiley på Twitter 
(en) Kehinde Wiley på Facebook
Jacob Pedersen Bolstad

Jakob Pedersen Bolstad (født 5. april 1776 i Veldre, død 4. august 1832) var en norsk gårdbruker og stortingsmann fra Ringsaker i Hedmark. Bolstad satt på Stortinget i to perioder - fra 1821 til 1826.Bolstad var sønn av gårdbruker Peder Christoffersen Simenstad og Johanne Jacobsdatter By. Han ble født på gården Simenstad i Veldre i Ringsaker. Sjøl gifta han seg med enken Kiersti Haakensdatter Dehli på gården Bolstad ved Rudshøgda og var siden bruker av denne. Han representerte Hedemarkens amt på Stortinget 1821, det overordentlige Stortinget 1822 og Stortinget 1824. 
Han døde på gården sin i Ringsaker i 1832.


== Referanser ==


== Eksterne lenker ==
(no) Jakob Pedersen Bolstad hos Norsk senter for forskningsdata 
Lindstøl, Tallak (1857-1925) (1914). Stortinget og statsraadet: 1814-1914. Kristiania: Steen'ske bogtrykkeri. s. 110.
Kornhamn

Kornhamn (eldre form Kornhaffn) var en havn i Gamla stan. Den var i middelalderen Stockholms havn mot Mälaren, og lå der Järntorget ligger i dag. Kornhamn er også navnet for kaiområdet mot Söderström.

I middelalderen hadde Stadsholmen (Gamla stan) to viktige havner. Begge lå på Stadsholmens søndre del. Mot vest lå Kornhamn for sjøtrafikk til og fra Mälaren. Mot øst lå Kogghamn, som var den internasjonale havnen, der de store koggene la til i Hansatiden. Mellom de to havnene vokste det fram et handelsområde for import og eksport av varer. Eksporten bestod hovedsakelig av kobber og jern Bergslagen samt huder, pelsverk, tørket/saltet fisk og smør. Nesten ingen varer ble produsert i selve Stockholm.I Kornhamn (Kornhaffn år 1427) ble lenge kornet som kom til byen fra Mälarhavner losset. Det ble til å begynne med lagret på det torget som da ble kalt Korntorget. Kornhavnen ble også berørt av jerneksporten og torget ble brukt som lagringsplass for jern. I gamle protokoller fra Stockholm framgår det at etter 1490 ble navnet Järntorget mer og mer brukt. Korntorget omtales siste gang i 1513.Nåværende Kornhamnstorg ble anlagt litt lenger vestover, trolig på 1630-tallet i forbindelse med byreguleringen av sydvestre Stadsholmen som hadde blitt ødelagt i storbrannen i Stockholm 1625. Kaiområdet sør for Kornhamnstorg mellom Munkbroleden og Söderström har fra 1935 navnet Kornhamn.


== Referanser ==


== Litteratur ==
Friman, Helena; Söderström, Göran (2008). Stockholm: en historia i kartor och bilder. Monografier utgivna av Stockholms stad. Stockholm: Wahlström & Widstrand. ISBN 978-91-46-21843-2. Libris: 10736828. 
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad. Stockholm: Liber/Allmänna förlaget. ISBN 91-38-90777-1. Libris: 7269073.
Henry J. Kaiser

Henry John Kaiser (født 9. mai 1882 i Sprout Brook, New York, død 24. august 1971 i  Honolulu, Hawaii) var en amerikansk industrileder, involvert i skipsbygging, bilproduksjon og byggeprosjekter.


== Biografi ==
Kaiser startet sin bane som fotograf. På begynnelsen av 1900-tallet flyttet han til Vestkysten hvor han startet et anleggsfirma. Kaiser påtok seg ofte offentlige arbeider, blant annet var han med på og bygge Hooverdammen. På 1930-tallet begynte Kaiser med skipsbygging og etablerte flere skipsverft på Vestkysten. På verftene ble det innført en ny teknikk for å effektivisere skipsbygging og under andre verdenskrig massproduserte han på Kaiserverftene Libertyskip. På sine verft innførte Kaiser private sykehus, noe som ble starten på virksomheten, Kaiser Permanente.
Etter andre verdenskrig gikk Kaiser inn i bilindustrien sammen med Joseph W. Frazer og etsblerte Kaiser-Frazer Corp som bl.a. bygde bilmerket Kaiser. Kaiser startet også metallbedriftene Kaiser Aluminum og Kaiser Steel for å sikre seg råvaretilgang for sine fabrikker. I 1948 ble stiftelsen Kaiser Foundation etablert som rettet seg mot helsespørsmål. Kaiser tilbragte sine siste år med byplanlegging og byggeprosjekter.
Da han i 1954 overlot sine foretak (drøyt 180 millioner dollar i mer enn 40 land) til sønnen  Edgar, ble hans imperium verdsatt til 2,7 milliarder dollar.


== Referanser ==


== Kilder ==
Kaiser Engineers


== Eksterne lenker ==
Kaiser Aluminum (en)
Kaiser Permanente (en)
Kaiser Foundation (en)
Fredrik Shetelig

Carl Fredrik Lutken Shetelig (født 6. mai 1960 i Oslo) er en norsk sivilarkitekt. Fra 2006 har han vært ansatt som professor i arkitektur ved Fakultet for arkitektur og design ved NTNU. I 2013 ble han ansatt som dekan ved fakultetet i en åremålsperiode på fire år. I 2017 fikk han fornyet tillit, og fortsatte som dekan i fire nye år. Han ble etterfulgt av Marianne Skjulhaug i august 2021.
Shetelig var ferdig utdannet sivilarkitekt fra Arkitektavdelingen ved NTH (integrert i NTNU fra 1996) i 1990. Før dette hadde han tatt husbygglinjen ved Oslo Ingeniørhøyskole (1982–1984).
Etter arkitektutdannelsen hadde han et kort engasjement ved Ola Steen arkitektkontor AS i Trondheim, før han i 1990 ble ansatt som vit.ass. ved Institutt for by- og regionplanlegging og Institutt for byggekunst ved NTH. Etter vit.ass.perioden (1992–1994) arbeidet han ved private arkitektkontor i Trondheim, først hos Arkitektene Rødahl og Clausen AS, deretter Pir II – Arkitekter, som han var med å starte i 1994, og deretter var partner og medeier i. 
I 2005 ble han ansatt ved Fakultet for arkitektur og billedkunst (senere Fakultet for arkitektur og design), NTNU; det første året som universitetslektor i arkitektur, før han ble professor i 2006. Før han ble ansatt som dekan i 2013 var han prodekan for utdanning ved fakultetetet (2005–2013).


== Arkitekturprosjekter (utvalg) ==

1995–1996 Fire pumpestasjoner (arkitektkonkurranse, Trondheim kommune). Prosjektansvarlig for Pir II
1996 Mannskapsforlegning, kompanikontor, Forsvaret Værnes. Prosjektansvarlig for Pir II
1996–2002 Boliger, Nobøtomta, for Heimdal Utbyggingsselskap AS (1. premie i arkitektkonkurranse). Prosjektansvarlig for Pir II
1997 Visjon 2030, for Trondheim kommune. Illustrasjoner, redaktør. Prosjektansvarlig for Pir II
1999–2001 Ceciliebrua, Trondheim (1. premie i arkitektkonkurranse). Prosjektansvarlig for Pir II
1999–2001 Marienborg stasjon, Trondheim (for Jernbaneverket). Prosjektansvarlig for Pir II
2003–2005 Vestsiden skole/oppvekstsenter, Porsgrunn, for Porsgrunn kommune (1. premie i arkitektkonkurranse). Prosjektansvarlig for Pir II


== Verv og medlemskap (utvalg) ==
1994–2004 Styremedlem, Pir II – Arkitekter
2002–2005 Eksterne styremedlem NTNU, Fakultet for arkitektur og billedkunst
2009–2011 Styremedlem (NTNUs representant), EUROPAN-Norge
2010– Styringsgruppe, medlem ZEB-Flex.LAB, storskala infrastruktur
2010–2014 Styremedlem, ArtHotel
2014–2017 Styreleder, FME-senteret Zero Emission Buildings (ZEB)
2015–2017 Styreleder, Technoport
2016– Styremedlem, FME-senteret Zero Emission Neighbourhoods (ZEN)
2017– Styremedlem, Kunsthall Trondheim


== Referanser ==


== Kilder ==
Sheteligs profilside (med CV), NTNU


== Eksterne lenker ==

(no) Publikasjoner av Fredrik Shetelig i forskningsdokumentasjonssystemet CRIStin
Basečearru

Basečearru (nordsamisk, historisk også Basečærro) er ei fjellvidde i Båtsfjord og Berlevåg kommune i Finnmark. Den ligger nord på Varangerhalvøya, mellom Båtsfjorden og Båtsfjorddalen i øst og Kongsfjorden og Kongsfjorddalen i vest. Basečearru har en rekke toppunkter, hvorav det høyeste er Storkløftfjellet helt i sør, med 504 meter over havet.


== Referanser ==
Moments Tour

Moments Tour er en europaturné duoen Marcus & Martinus var på i 2018.


== Spilleliste ==
«Elektrisk»
«Next To Me»
«Remind Me»
«First Kiss»
«One Flight Away»
Medley
«Please Don't Go»
«Sorry»
«Bae»
«Without You»
«Together»
«Heartbeat»
«Light It Up»
Medley
«To dråper vann»
«Slalom»
«Ei som deg»
«Plystre på deg»
«Hei»
«Never»
«Get To Know Ya»
«Like It Like It»
«Make You Believe In Love»
«Dance With You»
«Girls»


== Datoer ==


=== 2018 ===


==== Februar ====
9. Jyske Bank Boxen (Danmark)
10. Royal Arena (Danmark)
14. Hartwall Arena (Finland)
16. Globen (Sverige)
17. Globen (Sverige)
18. Saab Arena (Sverige)
20. Columbiahalle (Tyskland)
22. Oslo Spektrum (Norge)
23. Oslo Spektrum (Norge)
26. Sporthalle (Tyskland)
27. Mitsubishi Electric Halle (Tyskland)
28. Liederhalle (Tyskland)


==== Mars ====
1. Gasometer (Østerrike)
4. X-Tra (Sveits)
20. Stodola (Polen)
21. Forum Karlin (Tsjekkia)
23. Piraeus 117 Academy (Hellas)
25. Ranko Žeravica Sports Hall (Serbia)
26. Tivoli Hall (Slovenia)
27. Aquarius (Kroatia)
30. Fabrique (Italia)


==== Juni ====
9. Kaisaniemi Park (Finland)
23. Mandelasletta (Norge)
28. Centrum (Sverige)


==== Juli ====
14. Fredriksten festning (Norge)


==== August ====
11. Koengen (Norge)
14. Sverresborg (Norge)
25. Bendiksbukta (Norge)


==== September ====
27. Sala But (Spania)
28. Bikini (Spania)


== Referanser ==
Ivar Guttormsen Fløistad

Ivar Guttormsson Fløistad (født 4. desember 1846 i Austre Moland, død 24. november 1926) var bonde, lensmann og stortingsmann fra Austre Moland i Aust-Agder. Han var far til Guttorm Fløistad, som også var lensmann og bonde.
Ivar Fløistad var underoffiser fra 1869 til 1880, deretter gikk han på Sagatun Folkehøyskole 1870–1871 før han overtok gården etter sin far. Han var ordfører i Austre Moland fra 1878 til 1884. Fra 1894 var han også lensmann i Austre Moland.
Ivar Fløistad var medlem av representantskapet i Norges Bank 1895-1905, formann i Nedenes amts jernbanekomite og medlem av Vestlandsbanekomiteen, formann i landbruksselskapet og for landbruksskolen i amtet. Fra 1882 til 1890 var han formann i Aust-Agder folkevæbningssamlag og amtsvenstrelaget i Aust-Agder.
Fløistad møtte på Stortinget første gang 2. april 1883 som 1. varamann fra Nedenes amt. Han møtte også i 1885-sesjonen, da fra 17. mars. Begge gangene kom han inn i stedet for Andreas Theodor Holm. Periodene 1886–1888 og 1898–1900 hadde fast plass på Stortinget. I 1883 og 1885 var han medlem av veikomiteen, i 1886–88 var med i justiskomite nr. 2. Siste gangen, 1898–1900, var han medlem av militærkomiteen og i 1898 var han sekretær i den militære straffelovskomiteen, en særkomite.


== Referanser ==


== Kilder ==
Lindstøl, Tallak (1914). «Fløistad, Ivar Guttormsen». Stortinget og statsraadet: 1814-1914. Kristiania: Steenske bogtrykkeri. s. 253. 
Haffner, Vilhelm (1949). Stortinget og statsrådet: med tillegg til Tallak Lindstøl: Stortinget og Statsraadet 1814-1914. Oslo: [Aschehoug]. s. 18. 
Biografisk informasjon om    Ivar Guttormsen Fløistad   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Ivar Fløistad hos Norsk senter for forskningsdata
Butyllitium

Butyllitium kan referere til en av de fem isomere organolitium-reagensene, hvorav tre er ofte brukt i kjemisk syntese:

n-butyllitium, forkortet BuLi eller nBuLi
sec-butyllitium, forkortet sec-BuLi eller sBuLi, har 2 stereoisomerer, men er ofte brukt som racemate
isobutyllitium
tert-butyllitium, forkortet tert-BuLi eller tBuLi
N-butyllitium

n-butyllitium (forkortet n-BuLi) er en organolitium-reagens. Den er mye brukt som en polymerisering-starter i produksjonen av elastomerer som polybutadiene eller styren-butadien-styren (SBS). Den er også ansett som en sterk base (superbase) i syntese av organiske forbindelser som i den farmasøytiske industri.


== Sikkerhet ==
Alkyl-litium-forbindelser er lagret under inertgass for å hindre tap av aktivitet og av sikkerhetsmessige grunner. n-BuLi reagerer voldsomt med vann:

C4H9Li + H2O → C4H10 + LiOHBuLi også reagerer med CO2 for å gi litium pentanoate:

C4H9Li + CO2 → C4H9CO2Li


== Videre lesning ==
FMC Lithium manufacturer's product sheets
Environmental Chemistry directory
Weissenbacher, Anderson, Ishikawa, Organometallics, July 1998, s681.7002, Chemicals Economics Handbook SRI International
HPV test plan, submitted by FMC Lithium to EPA
Ovaska, T. V. e-EROS Encyclopedia of Reagents for Organic Synthesis "n-butyllithium." Wiley and sons. 2006. doi:10.1002/047084289X.rb395
Greenwood, N. N.; Earnshaw, A. Chemistry of the Elements, 2nd ed. 1997: Butterworth-Heinemann, Boston.
Kunsthall Trondheim

Kunsthall Trondheim er en institusjon for samtidskunst i Trondheim. Kunsthallen åpnet 20. oktober 2016, med en utstilling med verk av blant annet Kajsa Dahlberg, A K Dolven, Valie Export, Claire Fontaine og Alexandra Pirici. Siden 2019 er Stefanie Hessler direktør. Mellom 2013 og 2016 var Kunsthallen drevet som et forprosjekt av forrige direktør Helena Holmberg. Trondheim kommune og Sør-Trøndelag fylkeskommune står som eiere. Kunsthall Trondheim ligger i Kongens gate i Trondheim sentrum i den gamle hovedbrannstasjonen, med Trondheim folkebibliotek og Litteraturhuset i Trondheim som naboer.


== Referanser ==


== Eksterne lenker ==
Kunsthall Trondheims nettsted Arkivert 11. januar 2018 hos Wayback Machine.
Kokosjnik

Kokosjnik (av rus. коко́шник) er et tradisjonelt russisk hodeplagg. Hodeplagget bæres av kvinner til en sarafan og er eller var mest vanlig i de nordlige regionene, fra 1500-tallet og framover. Plagget har variert i stil og utforming, men de fleste assosierer det med et høyt hodeplagg med en tverrstilt halvmåneformet topp eller kam. Plagget er dessuten ofte rikt dekorert.
Historisk ble kokosjnik bare båret av gifte kvinner og håret skulle være helt tildekket. Ugifte bar en såkalt povjazka, som var åpen bak, men ellers ganske lik.Da fyrstinne Olga Konstantinovna Orlova (av slekten Beloselskij-Belozerskij) entret ballsalen i Vinterpalasset i St. Petersburg, under maskeradeballet der den 13. februar 1903, bar hun en gigantisk halvmåneformet kokosjnik. Hodeplagget var besatt med edelstener og brodert med over tusen ferskvannsperler, som trolig stammer fra elvemuslinger (Margaritifera margaritifera) fanget i vassdragene rundt Kvitsjøen.Når man vet at bare hver tusende elvemusling i snitt bærer en perle, og at bare hver tusende perle i snitt holder så høy kvalitet at den kan brukes til smykker, og at det var over tusen perler (åpenbart av smykke kvalitet) festet til kokosjniken, så måtte altså trolig mer enn én milliard elvemuslinger bøte med livet for dette ene hodeplagget alene. Det er ti ganger fler enn hele den russiske bestanden teller i dag. Russland holdt det gående med perlefiske til revolusjonen i 1917, mens det ellers i Europa alt hadde avtatt mye tidlig på 1800-tallet.


== Andre russiske hodeplagg ==
Kika
Soroka
Kitsjka
Sbornik
Zimnjaja sjapka
Volosnik
Povjazka


== Referanser ==


== Eksterne lenker ==
(en) Kokoshnik – kategori av bilder, video eller lyd på Commons
Abildgaards gate (Oslo)

Abildgaards gate eller Abildgaards Gade var en gate på Majorstuen i Oslo. Den gikk som blindgate sørvestover fra Bogstadveien på Majorstuen, mellom Industrigata og Holmboes gate. Gaten het først Abels Gade (etter Niels Henrik Abel), men fikk i 1896 navn etter Martinius Abildgaard. Dette gateløpet forsvant ved en omregulering i 1930-årene.


== Referanser ==


== Kilder ==
Abildgaards gate i Oslo byleksikon
Veteranisering av eik

Veteranisering av eiketrær består i å påføre skader som gir soppangrep og indre hulheter som ellers mest finnes i eik med høyere alder.
Bakgrunnen er at hule og grove eiker har status som utvalgt naturtype etter naturmangfoldloven. Grove, hule eiker kan være vert for kanskje 1500 arter av insekter, sopp og lav, og mange av disse artene er høyt spesialiserte og rødlistet. Mens vi har noen få riktig gamle eiker på 250—300 år og ganske mange på under 100 år, så mangler vi stort sett de eikene som har en alder på 100—250 år hvor indre hulrom begynner å dannes, mens eika fremdeles er i god vekst. Eiker i en slik tilstand kan kanskje frembringes ved å ta store, friske eiker og skade dem slik at sopp får grunnlag for å spre seg og lage innvendig hulrom. Sopp som klarer å angripe eik og lage innvendig hulrom er svovelkjuke, oksetungesopp Fistulina hepatica og safrankjuke Hapalopilus croceus.
I Sverige er forsøk av denne typen utført på omtrent 1500 trær i Sør-Sverige, i Norge bare i ett felt med 35 trær i en eikelund nær Berg fengsel, utført av de samme spesialistene som har utført skadene på svenske trær. Prosessen består i at man velger ut grupper av 7 trær, i hver gruppe får hvert tre kun én av følgende behandling:

Topping: Toppen skjæres rett av nokså høyt oppe, det vil kunne gi soppangrep
Greinbrekk: En grov grein brekkes brutalt av eller sprenges av slik at det blir en stor rufset overflate som et sår
Ringbarking av grein: All barken fjernes innerst på en grov grein helt rundt i 20 cm lengde. Rota tilhørende denne greina vil da miste næring og dø, og greina dør
Hakkespetthull: Ved hjelp av bor eller fres skapes et hulrom som er omtrent 6 cm bredt og 12 cm høyt utvendig, men større innvendig i treet inn til midten, 4 meter opp på stammen
Innvendig fuglekasse: Med mototsag tas ut et kileformet stykke 20 cm bredt og 70 cm høyt, ved å stikke motorsaga rett fra barken inn til margen. Kilen skal ha rette vegger som skal bli litt smalere nederst. Den innerste delen fjernes, og så mye nederst at kilen passer helt inntil sidene og kan gro fast igjen når den plasseres tilbake i hullet. Så mye fjernes også øverst at hullet inn blir kvadratisk, hvis nødvendig. Det blir da et hull inn og ned i bunnen innvendig i treet, som et hakkespetthull. Hullet i treet kan også utvides innvendig for at meiser vil bo der og lage et forurenset miljø
Hestegnag: Ta bort bark fra bakkenivå og opp til en meter, i 1/3 av stammeomkretsen
Referanse: 1/7 av trærne skades ikke, men merkes som en del av prosjektet for å se når soppangrep finner sted naturlig i dette miljøet


== Referanser ==
Szabolcs Huszti

Szabolcs Huszti (født 18. april 1983) er en ungarnsk fotballtrener og tidligere fotballspiller som er hovedtrener for Debreceni VSC.


== Referanser ==


== Eksterne lenker ==
(de) Szabolcs Huszti – Munzinger Sportsarchiv 
(en) Szabolcs Huszti – UEFA 
(fr) Szabolcs Huszti – LÉquipe 
(en) Szabolcs Huszti – Transfermarkt 
(en) Szabolcs Huszti – Transfermarkt (manager) 
(en) Szabolcs Huszti – national-football-teams.com 
(en) Szabolcs Huszti – WorldFootball.net 
(en) Szabolcs Huszti – Soccerbase.com 
(en) Szabolcs Huszti – FootballDatabase.eu 
(de) Szabolcs Huszti – fussballdaten.de
Emile Erasmus

Emile Erasmus (født 3. april 1992) er en sørafrikansk sprinter, som spesialiserer seg på 100 og 200 meter. Hans fremste internasjonale meritt til nå er gull på 4 x 100 meter ved Afrikamesterskapet i friidrett 2016 i Sør-Afrika.


== Idrettskarriere ==
Erasmus deltok i Juniorafrikamesterskapet i friidrett 2011, der han fikk bronse på 100 meter med tiden 10,70.I 2014 fikk han bronse på 100 meter under det sørafrikanske mesterskapet i friidrett.Han fikk bronse på 100 meter og sølv på 4 x 100 meter stafett under Sørafrikansk mesterskap i friidrett 2015, og i Sørafrikansk mesterskap i friidrett 2016 fikk han sølv på 100 meter, bak Henricho Bruintjies. Han deltok på Sør-Afrikas stafettlag som vant 4 x 100 meter stafett under Afrikamesterskapet i friidrett 2016. 
Erasmus deltok i BAUHAUS-galan Indoor 2017, der han kom på andreplass på 60 meter, bak britiske Richard Kilty. I Sørafrikansk mesterskap i friidrett 2017 kom han på femteplass på 100 meter, med tiden 10,29.


== Referanser ==


== Eksterne lenker ==
(en) Emile Erasmus – World Athletics 
(en) Profil hos All-Athletics.com Arkivert 17. oktober 2017 hos Wayback Machine.
Hordaland Idrettskrets

Hordaland Idrettskrets (stiftet 1945) er et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Hordaland.
I 2017 organiserte kretsen 824 idrettslag med 179 768 medlemmer, 53 særidretter og 25 idrettsråd.
Hordaland Distriktslag for Idrett ble dannet sammen med 20 andre distriktslag i 1919. 
Distriktslaget dannet sammen med lagene fra Arbeidernes Idrettsforbund Hordaland Idrettskrets i 1945.
Bergens Idrettskrets ble slått sammen med Hordaland Idrettskrets i 1968.


== Kretsens ledere ==
Karl Reksten (1945–1946)
Monrad Holm Johnsen, Norna-Salhus (1947–1948)
Paul Hornes, Salhus (1949–1952)
Kåre Konglevoll, Fana (1953–1954)
Erik Opheim, Fana (1955–1957)
Ole Smebye, Kråkenes IL (1958–1962)
Kristian Holgersen, Florvåg IL (1963–1966)
Bjørn Andersen, Tertnes IL (1967–1968)
Erling Espelid, Drott (1968–1972)
Reidar Hannestad, TIF Viking (1972–1977)
Nils Kristian Grimstveit, Bjarg (1978–1983)
Rolf Ek, Florvåg IF (1983–1985)
Richard Olsen, BSLK (1985–1988)
Leif Taule, Radøy IL (1988–1991)
Jan Reidar Rasmussen (1991–1995)
Agnar Høysæther (1995–1999)
Hans Aaserud, Stord IL (1999–2003)
Freddy Iversen, Fyllingen IL (2003–2005)
Tore Alfstad (2006–2008)
Oddvar J. Jensen, Ask Friidrett (2008–2014)
Helge Johnsen, Ask Fotball (2014–)


== Referanser ==


== Eksterne lenker ==
Offisielt nettsted
Nelson FC

Nelson FC er en engelsk fotballklubb fra Nelson i Lancashire, etablert i 1881. De spiller sine hjemmekamper på Victoria Park og klubben befinner seg per 2017 i North West Counties League. Nelson ble medlemmer av The Football League i 1921 da de ble valgt inn i den nyopprettede 3. divisjon nord. Klubben vant 3. divisjon nord i 1922–23 og spilte dermed i 2. divisjon 1923–24, men rykket ned igjen samme sesong. Nelson spilte så i 3. divisjon nord fram til 1931, da de kom på sisteplass og ble ikke gjenvalgt til Football League.   


== Eksterne lenker ==
Offisielt nettsted
Uoffisielt nettsted
Nelson FC på fchd.info
Nelson FC på historicalkits.co.uk